બીજા બધા તો જાણે ઠીક પણ એને ચતુરલાલ સામે ખૂબ મોટો વાંધો અને બરાબરની દાઝ. આમ તો તેની હારે તુંકારે બોલવાનો સંબંધ હતો. પણ પછી એને લાગ્યું કે ચતુરલાલ એની ઉઘાડેછોગ વાટે છે, કજિયા કરાવે છે ને પછી તાલ જોતો જોતો ટેસથી ભજીયાં ખાય છે. ‘ઘાંચીની ઘાણી જેવો તારી જાતનો ચતુરીયો સાલો… પહેલા પાણી ચડાવે પછી પાણા નાખે ને ત્યારબાદ પાણી ફેરવી દે. ડગલે ને પગલે નડે છે. કોઈનું ઘર બળે ને કોઈને તાપણું થાય.’ ચંપકલાલને આજે તેની સાથે થયેલી પેલી જૂની વાતચીત યાદ આવી ગઈ જ્યારે પોતે આપવીતી વર્ણવી ત્યારે સાંત્વના દેવાને બદલે ઊલટું તેણે તો…